13/05/2016 | Administración LocalMunicipal
Boimorto
Aprobación definitiva do plan especial de dotacións para ampliación da miniresidencia

O Pleno do Concello de Boimorto, en sesión ordinaria celebrada o día 28 de abril de 2016, adoptou entre outros o seguinte acordo: (.) Primeiro.- Aprobar definitivamente o Plan especial de dotacións para ampliación da miniresidencia, do Concello de Boimorto (A Coruña), aprobado inicialmente por Decreto de Alcaldía 477/2014 de 24 de novembro de 2014, e provisionalmente por Decreto da Alcaldía 604/2015 de 2 de decembro de 2015. Segundo.- O Plan especial, en virtude do artigo 92 da LOUGA, terá vixencia indefinida, sen prexuízo da súa modificación ou revisión. Terceiro.- Este acordo de aprobación definitiva será publicado, no prazo dun mes desde a súa adopción, no Diario Oficial de Galicia, e o documento que conteña a normativa e as ordenanzas será publicado no Boletín Oficial da provincia. No anuncio de aprobación definitiva farase constar a remisión da documentación á consellería, tal e como se establece no punto cuarto deste acordo. Cuarto. Como a competencia para a aprobación definitiva do Plan especial lle corresponde ao Concello, a aprobación definitiva será comunicada á consellería competente en materia de urbanismo e ordenación do territorio, ao tempo que se lle dará traslado dunha copia autenticada de dous exemplares do instrumento aprobado defnitivamente con todos os planos e documentos que integran o Plan especial, debidamente dilixenciados pola Secretaría do Concello, facendo constar dita circunstancia. Quinto. A eficacia do acto de aprobación definitiva e a entrada en vigor do Plan quedan condicionadas ao cumprimento do disposto no artigo 92 da LOUGA e a o que dispoñía para o efecto a lexislación reguladora da Administración actuante. Neste sentido, o artigo 70 da Lei 7/1985, de 2 de abril, reguladora das bases do réxime local, sinala que o articulado das normas dos plans urbanísticos, así como os acordos correspondentes a ditos plans urbanísticos cuia aprobación definitiva sexa competencia dos entes locais, serán publicados no BOP e non entrarán en vigor ata que non se publicase completamente o seu texto e tanscorra o prazo previsto no artigo 65.2 da propia lei (quince días hábiles). Boimorto, 5 de maio de 2016 O alcalde Asdo.- Gonzalo Concheiro Coello Formúlase o presente Plan Especial de Dotacións co obxecto de cualificar e ordenar unha parcela como dotacional e establecer as determinacións precisas que permitan a construción dun equipamento asistencial de ampliación da Miniresidencia, nun futuro próximo, cumprindo as esixencias legais en materia urbanística e garantindo a axeitada inserción da instalación prevista no medio territorial existente. O Plan Especial formúlase segundo á posibilidade que outorga o artigo 68 da lei 9/2002, de ordenación urbanística e protección do medio rural de Galicia. O ámbito de aplicación deste Plan Especial correspóndese coa parcela clasificada como SRPO e SRPI segundo o establecido no PXOM de Boimorto e na Lei 8/2013 de Estradas de Galicia, se ben aos efectos dos cálculos establecidos no artigo 42 da LOUGA, só tenderase en conta a zona clasificada como de protección ordinaria. Identifícanse nos correspondentes Planos de Información e Ordenación nas súas diferentes escalas. A súa vixencia será indefinida ata a súa revisión ou a súa derogación por un documento urbanístico de rango superior. O réxime urbanístico aplicable é o do solo rústico definido na Lei 9/2002 de ordenación urbanística e protección do medio rural de Galicia, sen prexuízo de maiores limitacións establecidas no planeamento municipal vixente. Os terreos son de titularidade pública municipal O Plan Especial desenvolverase mediante proxectos de acondicionamento exterior así como de proxectos de edificación ou sinxelos proxectos de obras e instalacións. Poderanse formular proxectos cuxa pretensión e determinacións refundan os tipos de proxectos enunciados no parágrafo anterior. Os proxectos deberán detallar e programar as intervencións coa precisión necesaria para que poidan ser executadas por técnicos distintos do autor do mesmo. Os proxectos non poderán modificar as previsións deste Plan Especial sen prexuízo das adaptacións a nivel de detalle xurdidas pola realidade física e topográfica. Os proxectos conterán a documentación necesaria para a súa correcta posta en práctica, que como mínimo será a seguinte: - Memoria descritiva da actuación. - Plano de situación da zona de actuación en relación ao ámbito de aplicación do Plan Especial. - Planos de información do ámbito territorial de actuación. - Planos de Proxecto, reflectindo obras e actuacións a levar a cabo coa escala e nivel de detalle requirido. - Prego de condicións técnicas e de condicións económico administrativas das obras e actuacións. - Medicións, prezos descompostos e orzamento. O Promotor do Plan Especial ten o deber de realizar a súa costa as obras de urbanización exteriores ao ámbito necesarias para conectalas redes de subministro de auga e evacuación de augas pluviais e residuais ás existentes de carácter público, subministro de electricidade e alumeado público e dos servizos de telefonía e telecomunicacións conforme aos trazados expostos nos Planos de Ordenación, que poderán ser reaxustados en función dos requisitos esixidos polas compañías subministradoras. O uso e actividade previsto no ámbito do Plan Especial é o de dotación asistencial. O Plan Especial establece os seguintes usos pormenorizados dentro do ámbito: - Viario público. Constitúe a franxa de terreo proposta coma sistema xeral viario no fronte da CP-1002 que se atopa dentro do ámbito, así coma o espazo destinado a aparcadoiro, no que prevense 19 prazas de aparcamento para vehículos, 1 das cales será para minusválidos, e 11 prazas para motos e bicicletas - Área edificable. Recóllese a área de movemento da edificación, que constitúe a parte da parcela dotacional sobre a cal se poderá implantar a construción do equipamento asistencial, cunha superficie de 1.921,7 m², podéndose unicamente ocupar unha superficie de 931,0 m². A zona non ocupada pola edificación recibirá un tratamento axardinado ou, no seu caso, pavimentado, ao obxecto de conformar os accesos ao edificio. - Área axardinada. Comprende a parte da parcela destinada a parque, xardín e espazos de estancia ao aire libre. Non se contempla nesta zona ningún tipo de edificación nin de urbanización, salvo aquelas actuacións encamiñadas a resolver servizos públicos, o mobiliario urbano, equipos de ximnasia biosaudable, iluminación, sendeiros, accesibilidade para emerxencias, etc. − Enténdese por acondicionamento exterior aquelas actuacións que requiren a posta en obra de materiais e técnicas para a realización de muros, do viario previsto así como os espazos libres ou de recreo dotados de instalacións de servizos e elementos de xardinería. − O acondicionamento exterior realizarase segundo o contido dos proxectos que a tal efecto se redacten seguindo as determinacións do presente Plan Especial e conteñan a documentación establecida no apartado 3.1.6. − Os proxectos de acondicionamento exterior de redes públicas tramitaranse e aprobaranse segundo o disposto na lexislación urbanística. Serán informados polas administracións sectoriais que exerzan as súas competencias na actuación. − A ocupación máxima en planta por superficies pavimentadas será como máximo do 50% do ámbito de actuación. Manterase polo tanto o estado natural dos terreos, en, polo menos, a metade da superficie do ámbito. − O presente Plan Especial establece a necesidade de dotar á parcela das necesarias infraestruturas de servizos para o seu normal funcionamento: · Subministro de auga. · Evacuación de augas residuais e pluviais. · Subministro de electricidade. · Alumeado público. · Telecomunicacións · Telefonía. − Os subministros realizaranse dende o edificio existente. Todas as redes, que o necesiten, chegarán ás zonas requiridas enterradas baixo a rede viaria pública. Os proxectos de acondicionamento exterior deberán xustificar a conveniencia de cada infraestrutura, establecendo os criterios de cálculo e deseño e contemplando a necesidade de conexión cos puntos de acometida. − Contémplase subministro de auga para o rego das zonas axardinadas dos espazos libres así como para a dotación de auga sanitaria do edificio previsto. O proxecto de acondicionamento exterior establecerán o trazado e características desta rede de xeito pormenorizado dende os puntos de acometida na rede pública existente. − Contémplase a conexión coa rede pública de recollida de augas residuais e pluviais do edificio previsto e do aparcadoiro. O proxecto de acondicionamento exterior establecerán o trazado e características desta rede de xeito pormenorizado dende os puntos de acometida na rede pública existente. − Contémplase a conexión coa rede eléctrica do edificio previsto ao edificio existente − O alumeado público contemplarase na zona de aparcadoiro, e na zona axardinada da parcela. A iluminación do espazo público realizarase con racionalidade e evitando a contaminación luminosa. − Contémplase a conexión coa rede de telecomunicacións do edificio previsto ao edificio existente − Contémplase a conexión coa rede de telefonía do edificio previsto ao edificio existente − Os espazos serán tratados mediante o emprego de pavimentos, especies vexetais e mobiliario adaptado ás funcións propias da dotación planeada, tendo en conta a particularidade do colectivo usuario. − Os espazos pavimentados deseñaranse con racionalidade. Utilizaranse pavimentos preferentemente térreos, de madeira e pedra ou artificiais colocados en seco e deixando espazo entre a súas xuntas para facilitar a súa integración e mellorar as condicións drenantes. − O resto do solo será convenientemente axardinado mediante plantación de céspede, arbustos e árbores autóctonos ou naturalizados en Galicia e que se adapten ás condicións microclimáticas e ambiente húmido da zona. O edificio a construír será de uso asistencial, ampliación da Miniresidencia que resolva as necesidades previstas da mesma. Segundo o uso e utilización prevista, contémplase un edificio de características arquitectónicas singulares, cuxas dimensións e proporción virán dadas como consecuencia dun programa de necesidades propio do uso ao que se vai destinar. Deberá adecuarse á edificación existente, mantendo un deseño coherente coa instalación actual e utilizando materiais, cores e formas construtivas similares − Altura máxima de cornixa da edificación non poderá exceder unha planta nin os 4 metros medidos no centro de todas as fachadas, desde a rasante natural do terreo ao arranque inferior da vertente de cuberta. Excepcionalmente, poderá exceder os 4 metros de altura cando as características específicas da actividade, debidamente xustificadas, fixesen imprescindible excedelos nalgún dos seus puntos − Forma da cuberta: A cuberta poderá ser plana ou construída mediante planos inclinados. No caso de executar unha cuberta plana o material de acabado será de orixe natural (pavimento pétreo, grava, céspede, etc.). En caso de executar unha cuberta inclinada, utilizarase preferentemente tella como material de cobertura e acabado ou ben outros materiais nobres como o cobre, zinc, etc. − Pendente máxima dos faldóns de cuberta 40°. − Elementos que poden sobresaír por riba da altura máxima: Unicamente poderán sobresaír, sempre de forma puntual, elementos vinculados a instalacións técnicas do edificio, como elementos de ventilación forzada, pararraios, aire acondicionado, etc. − Ocupación máxima será o 20% da superficie total do ámbito do plan especial de dotacións clasificado coma solo rústico de protección ordinaria. Esta ocupación materializarase exclusivamente na “área edificable” da parcela, conforme á zonificación proposta polo Plan, segundo a área de movemento de edificación sinalada. Enténdese por ocupación a superficie de solo resultado da proxección vertical da superficie edificada da planta do edificio excepto os beirís de cuberta e cornixa. A superficie máxima edificable é coincidente coa superficie máxima de ocupación, dado que a altura máxima permitida é dunha planta. Permítese a construción de 1 planta soto, sen computar edificabilidade sempre e cando destínese á localización de instalacións de servizo. Neste caso a cara superior do forxado do teito do soto deberá situarse por debaixo da rasante natural ou modificada do terreo. En todo caso computará ocupación. A condición de edificio illado esixe a separación aos lindes con outras parcelas. Dita separación será de ao menos 5,00 metros. Conforme á zonificación proposta, a separación non será esixible no lindeiro co solo urbano por tratarse da mesma parcela A singularidade do edificio esixe a consideración de aquelas cuestións que afecten á imaxe final do edificio e a súa integración no medio. Segundo a zonificación proposta, a edificación implantarase sobre terreo existente. Non se admitirán novos movementos de terra, agás os necesarios e vinculados á superficie de solo ocupada pola edificación e ao acondicionamento exterior. O volume máximo da edificación será similar ao das edificacións existentes no solo do contorno. No caso de que resulte imprescindible excedelo por esixencias do uso ou da actividade autorizable, procurará descompoñerse en dous ou máis volumes conectados entre si co fin de adaptar as volumetrías ás tipoloxías propias do medio rural. En todo caso, deberán adoptarse as medidas correctoras necesarias para garantir o mínimo impacto visual sobre a paisaxe e a mínima alteración do relevo natural dos terreos A Memoria do Proxecto xustificará a elección de materiais, buscándose aqueles materiais de acabado nos que a textura e cor se integren cos predominantes na paisaxe. Actualmente a finca atópase pechada cun cerramento de malla metálica de 1,5 m de altura. En caso de necesidade de reposición ou cambio do mesmo, empregarase o mesmo tipo de peche, se ben poderá admitirse outros preferentemente vexetais, sen que o realizado con material opaco de fábrica supere a altura de 1,5 metros. Poderase completarse ata unha altura de 2 m con cerre tipo diáfano, con aramados, balaustradas, barrotes, celosías metálicas, madeira, cerramentos vexetais ou solucións semellantes esteticamente admisibles. En todo caso, débese realizar con materiais tradicionais do medio rural no que se localicen, non permitíndose o emprego de bloques de formigón ou outros materiais de fábrica, agás que sexan debidamente revestidos e pintados na forma que regulamentariamente se determine. Establécese o presente punto en cumprimento do Real Decreto 505/2007, de 20 de abril, polo que se aproban as condicións básicas de accesibilidade e non discriminación das persoas con discapacidade para o acceso e utilización dos espazos públicos urbanizados e edificacións (en adiante RD 505/2007), e da Orden VIV/561/2010, de 1 de febreiro pola que se desenvolve o documento técnico de condiciones básicas de accesibilidade e non discriminación para o acceso e utilización dos espazos públicos urbanizados. Dáse cumprimento tamén á Lei 8/1997 de accesibilidade e supresión das barreiras arquitectónicas (en adiante LASB), e do Decreto 35/2000, Regulamento que desenvolve a lei anterior (RASB). Do Capítulo II do RD 505/2007 dedúcese a necesidade de diferenciar entre itinerarios peonís, elementos de urbanización, puntos de cruce e entradas e saídas de vehículos, mobiliario urbano, aparcamentos e elementos de control e protección de tráfico rodado, obras e intervencións na vía pública, sinalización e información accesibles á entrada en vigor da presente normativa, e o futuro acondicionamento exterior que se poida construír e desenvolver no futuro, en desenvolvemento do Plan de Dotacións. Ao tempo do Art.5 da LASB dedúcese a necesidade de diferenciar entre a urbanización, vías públicas, parques, espazos de uso público, servizos e mobiliarios urbanos, existentes á entrada en vigor da presente normativa, e a futura urbanización que se poida construír e desenvolver no futuro, en desenvolvemento do Plan Xeral. Adecuación do Plan de Dotacións aos criterios fixados no RD 505/2007, na Orden VIV/561/2010, na LASB e no Decreto 35/2000: Os correspondentes proxectos de acondicionamento exterior desenvolverán aqueles aspectos que lle son propios dando cumprimento á Orden VIV/561/2010. As pendentes lonxitudinais proxectadas no viario proposto dentro do ámbito do presente Plan Especial ten una pendente inferior á pendente máxima lonxitudinal (6%) establecida para itinerarios peonís accesibles segundo a Orden VIV/561/2010 (o Decreto 35/2000 establece como pendente máxima lonxitudinal o 10% polo que se cumpre co mesmo). O viario proxectado ten unha pendente transversal del 2%, igual á pendente máxima transversal (2%) establecida para itinerarios peonís accesibles segundo a Orden VIV/561/2010 e o Decreto 35/2000. Os espazos integrantes no sistema de espazos libres, reunirán as condicións de superficie e topografía que fagan posible o cumprimento da lexislación de accesibilidade. As zonas reservadas a aparcadoiros vinculadas maiormente a rede viaria, reunirán as condicións reguladas na lexislación sobre accesibilidade. Cumpriranse as dimensións establecidas no artigo 35 da Orden VIV/561/2010, en canto a dimensións mínimas das prazas de aparcadoiro para minusválidos có acceso correspondente dende a beirarrúa, cumprindo tamén coas dimensións establecidas no apartado 1.3 do código de accesibilidade:. Aparcadoiro en Ringleira: 2,20 m x 6,50 m. Aparcadoiro en batería perpendicular: 5,00m x 2,20 m máis zona de aproximación de 1,50 m. Os proxectos de acondicionamento exterior ou dotación de servizos, desenvolverán aqueles aspectos que garantan o cumprimento da lexislación sobre accesibilidade. Concretamente respectarase un paso libre de obstáculos de 1,80 m de ancho por 2,20 m de altura. Calquera obra de acondicionamento exterior que sexa necesaria cumprirá a Orde VIV/561/2010, de 1 de febreiro e o Decreto 35/2000.